Giuleștenii au avut parte de un play-off de coșmar, nereușind să câștige vreun meci. Cum sezonul este compromis, acționarul majoritar este în căutarea unui antrenor, iar Cristi Coste a anunțat la FANATIK SUPERLIGA că Șucu va negocia în acest weekend cu doi tehnicieni nord-irlandezi.
Până la luarea unei decizii în ceea ce privește banca tehnică, Dan Șucu a făcut modificări la nivel administrativ. Din informațiile FANATIK, s-a făcut o schimbare importantă în Consiliul de Administrație.
FANATIK a aflat că directorul executiv Mădălina Neață a fost revocat din funcție, în cadrul Adunării Generale Extraordinare care a avut loc în 20 martie.
În locul acesteia a fost numit Marian Mihail, în vârstă de 33 de ani, nimeni altul decât avocatul clubului, care a câștigat procesele cu marca pentru Rapid. Marian Mihail a fost cooptat și în Consiliului de Administrație al clubului din Giulești.
Interesant este și faptul că Marian Mihail va ocupa această funcție pentru o perioadă de doi ani. Din informațiile FANATIK, mandatul acestuia este valabil până la 31 decembrie 2026.
Din informațiile FANATIK, Dan Șucu a desființat funcția de președinte, prerogativele acestei funcții fiind preluate de directorul exectutiv. În acest moment, Daniel Niculae figurează în organigrama clubului ca director sportiv.
În noua organizare, directorul sportiv se ocupă strict de activitatea primei echipe, iar directorul executiv este responsabil cu partea economică.
Noul director executiv se subordonează Consiliulului de Administratie, adică acționarilor Victor Angelescu si Dan Șucu.
Președintele Consiliului de Administrație este Victor Angelescu, cel care a fost împuternicit să semneze în numele acționarilor actul constitutiv actualizat.
Numele cel mai important de care Dan Șucu a decis să se despartă în urma sezonului modest este cel al lui Daniel Niculae. Horia Ivanovici a dezvăluit la FANATIK SUPERLIGA că acționarul majoritar al Rapidului l-a anunțat deja pe Niculae că nu va mai rămâne în Giulești din sezonul viitor.
Tot la FANATIK SUPERLIGA, Horia Ivanovici a precizat în exclusivitate că fostul atacant rapidist luase decizia de a-și da demisia după încheierea stagiunii, încă înainte de a fi îndepărtat de Șucu.
Doar că Niculae a fost extrem de dezamăgit de comunicatul dat de Dan Șucu prin care anunța schimbări masive la Rapid. Actualul președinte a avut câteva contre dure la adresa omului cu banii din Giulești.
Pe lângă faptul că va pleca de la Rapid, Daniel Niculae se confruntă și cu altă o mare problemă. El a ajuns să fie urmărit penal în cazul ”Pyro” în care este acuzat că a facilitat unui grup de suporteri introducerea de materiale pirotehnice în stadion.